Document ID: 32007R0647

KOMISIJAS REGULA (EK) Nr. 647/2007
(2007. gada 12. jūnijs),
ar ko groza Regulu (EK) Nr. 2229/2004, ar kuru nosaka turpmākus sīki izstrādātus noteikumus Padomes Direktīvas 91/414/EEK 8. panta 2. punktā minētās darba programmas ceturtā posma īstenošanai
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1), un jo īpaši tās 8. panta 2. punkta otro daļu,
tā kā:
(1)
Komisijas Regulā (EK) Nr. 1112/2002 (2) un Komisijas Regulā (EK) Nr. 2229/2004 (3) ir paredzēti sīki izstrādāti noteikumi Direktīvas 91/414/EEK 8. panta 2. punktā minētās darba programmas ceturtā posma īstenošanai un iekļauts šajā posmā ietverto darbīgo vielu saraksts.
(2)
Ir acīm redzams, ka dažas Regulā (EK) Nr. 2229/2004 ietvertajā sarakstā iekļautās darbīgās vielas nekad nav laistas tirgū kā augu aizsardzības līdzekļi atbilstoši definīcijai Direktīvā 91/414/EEK, un tādēļ tās nav jāiekļauj šajā sarakstā. Šīs vielas jāsvītro no minētā saraksta.
(3)
Tādēļ Regula (EK) Nr. 2229/2004 ir attiecīgi jāgroza.
(4)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2229/2004 I pielikumu groza saskaņā ar šīs regulas pielikumu.
2. pants
Šī regula stājas spēkā divdesmit otrajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 12. jūnijā

Labels: 1
10
0
3
7
6
12